Ekipa naučnika danas je prvi put u istoriji astronomije prikazala pravu fotografiju jedne crne rupe u svemiru.

Foto: Screenshot/ N1

Fotografija predstavljena tokom šest simultanih konferencija za novinare širom planete, prikazuje svetleći krug sa tamnim diskom u sredini.

Crna rupa je slikana u galaksiji M87, oko 50 milona svetlosnih godina od Zemlje, naveli su naučnici.

„Takvu razdaljinu teško da možemo uopšte da zamislimo“, izjavio je francuski naučnik Frederik Gije iz Nacionalnog centra za naučna istraživanja (CNRS).

Fotografija je napravljena u okviru međunarodne saradnje naučnika i projekta nazvanog „Event Horizon Telescope“ (EHT), koji okuplja desetak radioteleskopa i opservatorija širom planete od Evrope, preko Južnog pola, Čilea i Havaja.

Kombinovanjem tih instrumenata kao da su mali delovi nekog džinovskog ogledala, naučnici su uspeli da naprave neku vrstu virtuelnog teleskopa veličine Zemlje. Naučnici su opisali rad tog teleskopa kao kad bi neko iz Njujorka čitao novine koje se nalaze u Parizu.

Do sada se nije znao tačan izgled crne rupe koja se pominje još u 18. veku. Nijedan teleskop nije nikad uspeo da vidi crnu rupu, a još manje da napravi fotografiju.

Astrofizičar Žan-Pjer Limine izjavio je Frans presu da nije očekivao da će za svog života uopšte videti footrafiju crne rupe.

Crna rupa je nebesko telo koje ima izuzetno veliku masu u veoma maloj zapremini. Kao kad bi Zemlja stala u kockicu za društvene igre. Iz te rupe, zbog izuzetno jake gravitionce sile, ne mogu da izađu ni materija ni svetlost.

http://

In a historic feat by @EHTelescope & @NSF, a black hole image has been captured for the 1st time. Several of our missions observed the same black hole using different light wavelengths and collected data to understand the black hole’s environment. Details: https://t.co/WOjLdY76ve pic.twitter.com/4PhH1bfHxc — NASA (@NASA) April 10, 2019

http://

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se